लखनऊ. लखनऊ यूनिवर्सिटी में प्रॉक्टर और शिक्षकों से मारपीट के मामले में लखनऊ एसएसपी दीपक कुमार को हटा दिया गया है। विश्वविद्यालय में विवाद के बाद दीपक कुमार पर त्वरित कार्रवाई नहीं करने का आरोप लगा था। एसएसपी दीपक कुमार 41वीं वाहिनी पीएसी गाजियाबाद के कमांडेट बनाए गए। कई नामों की चर्चाओं के बीच कलानिधि नैथानी लखनऊ एसएसपी बनाया गया है। शनिवार को शाम को सीएम योगी आदित्यनाथ के सोनभद्र से लखनऊ लौटने के बाद 6 आईपीएस के ट्रांसफर लिस्ट जारी की गई हैं। शनिवार देर शाम 4 जिलों के एसपी/एसएसपी समेत 6 आईपीएस अधिकारियों का ट्रांसफर किया गया है। लॉकअप में रहस्यमयी परिस्थितियों में हुई मौत के बाद चर्चा में आए भदोही जिले के एसपी सचिंद्र पटेल का भी ट्रांसफर कर दिया गया है। उन्हें फिरोजाबाद का एसपी का बनाया गया है।